tartuNLP/wikipedia-smugri-20251201 huggingface dataset:
Lääts (perekonnanimi)

Lääts on eesti perekonnanimi.
2021. aasta 1. jaanuari seisuga oli Eestis perekonnanimi Lääts 355 inimesel: 145 mehel ja 210 naisel. Perekonnanimede levikult oli Lääts meeste puhul 485. kohal ja naiste puhul 313. kohal.
Männi tee (täpsustus)

Männi tee on tänav järgmistes Eesti asulates:
Männi põik (täpsustus)

Männi põik on tänav mitmes Eesti asulas:
Männimetsa tänav (täpsustus)

Männimetsa tänav on tänava nimi mitmes Eesti asulas:
Männiku tänav

Männiku tänav on tänava nimi järgmistes Eesti asulates:
Männiku tee (täpsustus)

Männiku tee on tänava nimi järgmistes Eesti asulates:
Männiku põik

Männiku põik on tänava nimi mitmes Eesti asulas:
Straßwalchen

Straßwalchen on alev ja vald ("Marktgemeinde") Salzburg-Umgebungi ringkonnas ("Flachgau") Salzburgi liidumaal Austrias.
Geograafia.
Vald laiub piki Salzburgi kirdepiiri Ülem-Austria liidumaaga. Asulad on Bruckmoos, Brunn, Haselreith, Irrsdorf, Straßwalchen-Land ja Straßwalchen-Markt.
Straßwalchenil on juurdepääs Austria Lääneraudteele Salzburgi linnast pealinna Viini, mille 1860. aastal ehitas ettevõte Kaiserin Elisabeth-Bahn. Lääneraudteega on Straßwalchen ühendatud Salzburg S-Bahni ühistranspordivõrguga kui S2-liini kirdeosa. Paralleelne maanteeühendus Viiniga ("Wiener Straße") on muutunud vähem oluliseks, kuna 1963. aastal avati kaugemal lõunas West Autobahn.
Ajalugu.
Arheoloogilised leiud viitavad piirkonna asulakohale alates neoliitikumist. Alates 6. sajandist liikusid piirkonda bajuvaaride hõimud – nimetus "Strazzuualaha", mis esimest korda dokumenteeriti 799. aastal, on tõenäoliselt tuletatud "Walhazist", alggermaani tähistus latiniseeritud elanikkonnale, keda nad kohtasid, sarnaselt lähedalasuvatele Seewalchenile või Walsile.
Kui Straßwalcheni isandkonda valdasid 1243. aastast vürstlikud Passau piiskopid, läks majanduslikult oluline tollijaam 1286. aastal Baieri Wittelsbachi hertsogitele, mis tekitas konkureerivate valitsejate vahel pikaajalise lahkheli. 1390. aastal pärandasid Passau piiskopid suurema Mattsee isandkonna koos Straßwalcheniga Salzburgi peapiiskopkonnale. Vürstlik peapiiskop Burkhard von Weißpriach andis 1462. aastal kodanikele turuõigused.
Salzburgi peapiiskopkond säilitas Straßwalcheni kuni sekulariseerimiseni 1803. aastal, kuid Baieri hertsogid – 1623. aastast kuurvürstid – rõhusid oma nõudmistele. Aastatel 1810–1816 hõlmas äsja Napoleon I toel loodud Baieri kuningriik Salzburgi territooriumi koos Straßwalcheniga, enne kui see Viini kongressi resolutsioonide kohaselt lõplikult Austria keisririigile läks.
Thalgau

Thalgau on alev ja vald "(Marktgemeinde)" Salzburg-Umgebungi ringkonnas Salzburgi liidumaal Austrias.
Geograafia.
Thalgau asub 18 km Salzburgist idas. See on Flachgau idaosa keskne koht.
Manfred Eigen

Manfred Eigen (9. mai 1927 Bochum – 6. veebruar 2019 Göttingen) oli saksa biofüüsik, keemik ja bioloogiateoreetik. 
Ta õppis füüsikat Göttingeni Ülikoolis ja sai doktorikraadi aastal 1951.
Olulised tema poolt kasutusele võetud mõisted olid kvaasiliik, veakatastroof ja hüpertsükkel.
Bioloogiateoreetik

Bioloogiateoreetik on teoreetilise bioloogiaga tegelev teadlane.
Cobourg

Cobourg on linn Kanadas Ontario provintsis. Cobourg asub Ontario järve ääres, Toronto kesklinnast ligikaudu 100 km idas.
Cobourg on asutatud 1798. aastal, linnaõigused sai 1. juulil 1837.
Ishëmi jõgi

Ishëm või Ishmi (albaania keeles "Lumi i Ishmit") on jõgi Lääne-Albaanias.
Jõgi moodustub mitmete ojade ja väikeste jõgede ühinemisel loode‑Tirana ümbruses ning voolab loode suunas läbi Tirana ja Durrësi maakonna, enne kui suubub Aadria merre.
Ishëmi pikkus on ligikaudu 79 kilomeetrit ja valgla pindala umbes 673 km². 
Jõgi toidab ümbruskonna põllumajandusmaid ja moodustab suudmealal märgalasid, mis on ökoloogiliselt olulised elupaigad mitmele linnuliigile.
Jõe alamjooksul asub Ishëmi asula, mis on tihedalt seotud põllumajanduse ja kalandusega. Asula ümbruses paikneb ka Ishëmi kindlus, üks piirkonna olulisemaid ajaloolisi vaatamisväärsusi. Teised tähelepanuväärsed asulad jõe ääres on Krujë, tuntud Krujë kindluse poolest, ning Fushë-Krujë ja Milot, mis on olulised kohalikud keskused.
Ishëmi jõe suudmeala kuulub osaliselt Patok–Fushë Kuqe–Ishëmi kaitsealasse, mis on oluline linnustiku, rannikukoosluste ja märgalade ökosüsteemide kaitseks. Piirkond on tuntud oma rikkaliku elustiku poolest, sealhulgas rändlindude peatuspaigana ning haruldaste kalaliikide elupaigana. Kaitseala on osa Aadria mere rannikualade looduskaitsevõrgustikust, mille eesmärk on säilitada Albaania looderanniku bioloogilist mitmekesisust.
Drin

Drin (albaania keeles Drin või Drini, makedoonia keeles "Дрим" ehk Drim) on jõgi, mis moodustub Põhja-Albaanias Kukësi linna juures Musta ("Drini i Zi") ja Valge Drini ("Drini i Bardhë") ühinemisel. 
Jõgi voolab lääne ja loode suunas läbi mägise maastiku ning hargneb enne suubumist Aadria merre kaheks haruks: põhjaharuks, mis ühineb Bunë (Bojana) jõega Shkodëri linna lähedal, ja lõunaharuks, mis voolab otse Aadria merre Drini lahte Lezhë piirkonnas.
Drin on Albaania pikim jõgi ning selle vesikond hõlmab alasid ka Kosovos ja Põhja-Makedoonias.
Jõgi on ligikaudu 285 kilomeetrit pikk ja selle valgla pindala on 12 600 km².
Drini jõel asub mitu suurt hüdroelektrijaama ja paisjärve, sealhulgas Fierza, Koman ja Vau i Dejësi jaamad, mis toodavad suure osa Albaania elektrienergiast. Paisjärvede rajamine on muutnud jõe looduslikku voolurežiimi ja kujundanud ümber piirkonna maastikku, kuid on loonud ka uusi võimalusi kalanduseks, turismiks ja veetranspordiks.
Lisaks majanduslikule tähtsusele on Drini jõgi ökoloogiliselt oluline. Selle kallastel ja ümbruses leidub haruldasi taimeliike, lindude pesitsuspaiku ja kaitsealasid, sealhulgas piirkondi, mis kuuluvad rahvusvahelise looduskaitse alla.
Drini laht

Drini laht (albaania keeles "Gjiri i Drinit" või "Pellgu i Drinit") on Aadria mere laht Vahemeres, mis asub Albaania põhjarannikul.
Laht moodustub peamiselt Drini jõe suudmest ning piirneb põhjas Montenegro ja läänes Aadria merega. 
Drini lahe piirkonnas asuvad mitmed sadamad ja rannikulinnad, ning see on oluline nii kalanduse kui meretranspordi jaoks. Üks suurimaid linnu lahe ääres on Shëngjin.
Must Drin

Must Drin või Must Drim (albaania keeles "Drini i Zi", makedoonia keeles "Црн Дрим" ehk "Crn Drim") on jõgi Põhja-Makedoonias ja Albaanias.
Must Drin algab Ohridi järvest Struga linnas. Albaanias Kukësi linna juures ühineb Valge Driniga Drini jõeks, mis suubub Aadria merre Drini lahte.
Jõe pikkus on 149 km ja valgala pindala 3504 km².
Kosovo sõda

Kosovo sõda oli relvastatud konflikt Kosovo ja Metohija autonoomses provintsis, mis algas 1998. aasta veebruaris ja kestis 11. juunini 1999. Sõjas võitlesid üksteise vastu 1992. aastal moodustatud Jugoslaavia Liitvabariigi (st Serbia ja Montenegro) väed ning kosovoalbaania mässuliste rühmitus, mida nimetatakse Kosovo Vabastusarmeeks (UÇK). Viimased said alates 24. märtsist 1999 tuge Põhja-Atlandi Lepingu Organisatsiooni õhuvägedelt. 10. juunini pommitasid need mitmesuguseid objekte, sellega aidati saavutada eesmärke ja tõkestada Belgradi režiimi.
Iseseisvus.
Kosovo sõja järel 2008. aastal kuulutas endine provints ennast ühepoolselt iseseisvaks riigiks, mida Serbia erinevalt ÜRO enamusest ei tunnusta. Sealhulgas tunnustavad iseseisvust 1991. aasta referendumiga iseseisvunud Põhja-Makedoonia ja 2006. aasta referendumiga iseseisvunud Montenegro. Serblastest suure elanikkonnaga ja sõjast räsitud Bosnia ja Hertsegoviina ei ole seda veel seni teinud.
Kosovo ja Metohija autonoomne provints

Kosovo ja Metohija autonoomne provints on Kosovo sõja järel 2008. aastal ühepoolselt iseseisvunud Kosovo ja Metohija piirkonna määratlus siiani kehtiva Serbia Vabariigi põhiseaduse järgi. Provintsi territooriumi üle omab "de facto" kontrolli Kosovo Vabariik. 
Regioon toimis aastatel 1912–1999, sarnaselt Vojvodina autonoomse provintsiga, Belgradile allutatud provintsina (peamiselt sel ajal, kui Serbia kuulus tuumikriigina Jugoslaavia koosseisu).
NATO pommitused Jugoslaavias

NATO pommitused Jugoslaavias oli Põhja-Atlandi Lepingu Organisatsiooni sõjaline operatsioon (NATO koodnimega "Operation Allied Force" ja Ameerika Ühendriikide koodnimega "Operation Noble Anvil") ajavahemikul 24. märts – 10. juuni 1999, et tõkestada Jugoslaavia Liitvabariigi vastupanu ja etnilist puhastust Kosovo sõjas. Hinnanguliselt hukkus üle 500 tsiviilisiku, kellest üle poole asus Kosovos. Jugoslaavia hinnangul on number üle kümne korra suurem.
Mustika tänav

Mustika tänav on tänava nimi mitmes Eesti asulas:
Novavax

Novavax on vaktsiinide väljatöötamisega tegelev Ameerika Ühendriikide biotehnoloogiaettevõte, mille peakorter asub Marylandi osariigis Gaithersburgis.
Mündi tänav (täpsustus)

Mündi tänav on tänava nimi mitmes Eesti asulas:
Hämariku tänav (täpsustus)

Hämariku tänav on tänava nimi mitmes Eesti asulas:
Säsi

 
Säsi on puutüve keskosas asetsev kude, mis kulgeb piki tüve ja mille tipp lõpeb ladvas pungaga, säsi ja aastarõngad selle lähemas ümbruses, nn juveniilses puukoes, on madala kvaliteediga. 
Säsi rakud on suured ja õhukesekestalised, millesse taim võib ladestada oma varuaineid. Säsi ja selle ümbruse ala omab suuremat tõenäosust murduda kui teised puidu piirkonnad ja seetõttu puidu saagimisel tuleks välja jätta need osad, et saematerjalil oleks stabiilne struktuur. Puidu kuivamisel tõmbuvad säsi ja selle ümbruse ala kõige rohkem kokku. Säsikiirte rakud purunevad sisepingete tõttu, mille tulemusena tekivad praod. 
Puudel esinevad säsirikked on näiteks kaksiksäsi ja säsilõhed, mis mõjutab puidu kvaliteeti. 
=Ehitus=
Säsi ehitus ja keemiline koostis varieerub puuliigiti ja sõltub paljudest teguritest. Puidutaimedes on säsiosa väike (umbes 1 mm).
=Kasutamine=
Korkkiiver.
"Aeschynomene aspera" taime säsi kasutatakse korkkiivrite valmistamisel. Korkkiivreid kasutasid varem militaar- ja politseijõud Briti kolooniates. Korkkiivrite eelis on nende kergus ja odav omahind. 
Valgusti.
Lugatahiga küünal on teatud tüüpi küünal, mis on valmistatud loaliste ("Juncaceae") sugukonna taimede säsist. Neid küünlaid kasutati 17.–20. sajandi kestel eluruumide valgustamiseks, lühikest aega kasutati seda ka Teise maailmasõja ajal.
Kellade puhastamine.
Säsipuitu kasutatakse kellade valmistamisel, et puhastada kella detaile. Tänu säsi omadusele endasse õli imada saab ära hoida kella mehhanismi saastumist.
Kaasiku tänav (täpsustus)

Kaasiku tänav on tänava nimi mitmes Eesti asulas:
C30-M

C30-M on AS Operaili ja Tšehhi firma CZ Loko ühisprojektina toodetav diiselvedurite seeria. Need vedurid on ette nähtud manööverdus- ja liiniteeninduseks 1520 mm rööpmelaiusega raudteedel. Esimene vedur valmis 2017. aasta kevadel Tapa depoos. 
Veduri alusraam ja veermik pärinevad algselt vanadelt Eestis kasutuna seisvatelt GE С30‑7Ai seeria veduritelt, moodulid on tarnitud CZ Lokolt.
Kuueteljelise veduri kaal on 138 tonni, teljekoormus 23 tonni ning kütusepaagi maht 13 200 liitrit. Vedur on vahelduvvoolu/alalisvoolu elektriülekandega. 
Vedurile on paigaldatud moodne Caterpillar 3512C HD diiselmootor võimsusega 1550 kW (2079 hj), mis annab talle tippkiiruseks kuni 100 km/h.
2017. aastal valminud veduri näol on tegemist esimese taasiseseisvunud Eestis valmistatud veduriga. Viimati ehitati vedur Eestis ümber 1940. aastal Franz Krulli masinatehases.
Tapa depoos valminud vedurid on saanud nime endiste Tapa jaamaülemate järgi.
2022. aastal võeti C30-M kasutusele ka Soome avalikul raudteel.
Siegfried Talvik

Siegfried Ferdinand Talvik (20. september 1878 Tartu – 16. september 1929 Tartu) oli eesti arst ja arstiteadlane. 
Lõpetas 1900. aastal eksternina Hugo Treffneri eragümnaasiumi ning asus Tartu Ülikooli arstiteadust õppima. Akadeemiliselt kuulus Eesti Üliõpilaste Seltsi. Lõpetas 1907. aastal ning 1921. aastal kaitses väitekirja "Die Lepra im Kreise Oesel". 
Töötas 1904 – 1907 Tartu Ülikooli psühhiaatria kliinikus assistendina. Seejärel asus tööle Saaremaale Audaku leprosooriumi. 1909–1910 tegutses arstina Narvas ja 1910. aastast Pärnus. 
Võttis arstina osa Esimesest maailmasõjast Serbia Punase Risti alluvuses. Vabadussõjas oli 2. ja 6. rügemendi arst ning organiseeris Eesti Punase Risti Pärnu osakonna, asutas ja juhtis Pärnus haigla haigetele ja haavatud sõduritele ning oli Pärnu maakonnaarst.
Aastast 1919–1920 oli Tartu linnaarst ning ühtlasi Tartu Ülikooli Kohtuliku arstiteaduse instituudi juhataja ning dotsent, 1925. aastast korraline professor. 
Aastatel 1921–1929 ajakirjade Eesti Arst ja Tervis toimetaja. 
Siegfried Talvik suri 1929. aastal kopsupõletikku ning on maetud Tartusse Raadi kalmistule. 1938. aastal valmistas skulptor Ernst Jõesaar tema hauale monumendi.
Isiklikku.
Tema abikaasa oli pianist Elfriede Talvik. Luuletaja Heiti Talvik oli Siegfried Talviku poeg.
Jõekalda tänav (täpsustus)

Jõekalda tänav on tänav mitmes Eesti asulas:
Jõhvika tänav (täpsustus)

Jõhvika tänav on tänav mitmes Eesti asulas:
Kiige tänav (täpsustus)

Kiige tänav on tänav mitmes Eesti asulas:
Nuwe Eersterus

Nuwe Eersterus (inglise keeles ka "New Eersterust") on linn (township) Lõuna-Aafrika Vabariigis Gautengi provintsis Tshwane linnaringkonnas.
Lõuna-Aafrika Vabariigi 2011. aasta rahvaloenduse andmetel oli Nuwe Eersterusi elanikest mustanahalisi aafriklasi 99,25%, värvilisi 0,21%, India või Aasia päritolu inimesi 0,21%, valgeid 0,06% ja teisi 0,27%. Tsvana keelt pidas emakeeleks 27,64% inimesi, pedi keelt 22,29%, tsonga keelt 21,52%, ndebele keelt 10,40%, suulu keelt 6,39%, sotho keelt 4,50%, venda keelt 1,90%, svaasi keelt 1,33% ja inglise keelt 1,28%.
Palata Beograd

Palata Beograd (serbia "Палата Београд" ehk 'Belgradi palee') on 24-korruseline büroopindadega kõrghoone, mis asub Belgradi vanalinnas Londoni naabruskonnas.
Laane (perekonnanimi)

Laane on eesti perekonnanimi.
2021. aasta 1. jaanuari seisuga oli Eestis perekonnanimi Laane 390 inimesel: 168 mehel ja 222 naisel. Perekonnanimede levikult on Laane meeste puhul 395. kohal ja naiste puhul 289. kohal. Perekonnanimi Laane on levinuim Rapla maakonnas, kus neid on maakonna 10 000 elaniku kohta 8,08.
London (Belgradi naabruskond)

London (serbia "Лондон") on Belgradi vanalinna naabruskond, mis on nimetatud 1873. aastal sinna ehitatud hotelli järgi. Naabruskonna kahte kvartalit piiravad järgmised tänavad: Kralja Milana, Resavska, Masarikova, Kraljice Natalije ja Dobrinjska. Kvartaleid eraldab vaid Kneza Miloša puiestee.
Stari Grad (Belgrad)

Belgradi vanalinn (serbia keeles Стари Град "Stari Grad") on Serbia pealinna Belgradi keskne linnaosa. Vanalinna piiritleb läänes ja loodes Sava jõgi, põhjas ja kirdes Doonau jõgi, mille ääres asub ka Belgradi sadam.
Kalemegdani pargis paikneb Belgradi loomaaed, mitmed muuseumid ja linna kindlus.
Päästeparv

Päästeparve kasutatakse mereõnnetuses laevadelt korraga mitme inimese päästmiseks. Tänapäeval on kasutuses peamiselt täispuhutavad parved. Vette sattudes täituvad päästeparvede õhukambrid gaasiga automaatselt, kuid neid saab ka käsitsi täita. Päästeparved on kaetud varikattega, kaasas on signaalvahendid, magevee-, toidu- ja ravimivaru.
Anif

Anif on vald "(Gemeinde)" Salzburg-Umgebungi ringkonnas Austria Salzburgi liidumaal.
Geograafia.
Vald jääb Salzburgist lõunasse. Lõunas külgneb see Halleini ringkonnaga. Anif on pindalalt üks väiksemaid valdu Salzburgi liidumaal.
Salzburgi loomaaia maad ulatuvad Salzburgi Hellbrunni palee aedadest Anifini.
Ajalugu.
"Ad anua Ecclesiat" ("kirik Anifi lähedal") Baieri hertsogkonnas mainis piiskop Arn von Salzburg juba 788. aasta "Congestum Arnonise" registris. See nimi on tõenäoliselt keldi päritolu ja pärineb Hallstatti ajastust. Sajandeid kuulus küla Salzburgi peapiiskopkonnale. Tänapäeva Püha Oswaldi kirikut kontrollisid Püha Peetruse kloostri mungad.
16. sajandi alguses püstitatud Anifi palee ehitas vürstlik peapiiskop Johann Ernst von Thun und Hohenstein u. 1693. aastal ümber ja oli seejärel Chiemsee piiskoppide suveresidents. 19. sajandi keskpaigas uusgooti stiilis ümber kujundatuna oli see Novembrirevolutsiooni ajal tagandatud Baieri kuninga Ludwig III varjupaik. Romantiline palee sai kuulsaks sellistes filmides nagu "Helisev muusika", "Suur võidusõit" (1965) ja "The Odessa File" (1974). Seda kasutati ka Tuhkatriinu koduna filmis "The Slipper and the Rose" (1976).
1782. aastal talletasid Vennad Grimmid "Brixener Volksbuchist" kohaliku loo talupojast ja metsikust naisest ("Wilde Frau"). Anif kui küla sai omaette omavalitsuseks, kui see koos naabruses asuva Niederalmiga 17. juulil 1884 Grödigi külast eraldati. Hiljem loodi kolmas osa, Neu Anif.
Tänapäeval on Anif üks jõukamaid lõunapoolseid Salzburgi eeslinnu. Peamine tööandja on Sony DADC tootmisettevõte Niederalmis.
Suur sõjasaar

Suur sõjasaar (serbia "Велико ратно острво") on Serbia pealinna Belgradi kohal asuv saar, mida ümbritsevad Doonau ja selle lisajõe Sava vooluveed. Asustamata saar kuulub Zemuni linnaosale.
Nimi.
Saare nimetus on tuletatud asjaolust, et Belgrad on ajalooliselt asunud fataalselt strateegilises paigas. Linna vastu on peetud üle 115 lahingu ja seda on 44 korda püütud hävitada.
Windsori Ülikool

Windsori Ülikool on teadusülikool Kanadas, mis asub Windsori linnas Ontario provintsis.
Ülikool on asutatud aastal 1963. Ülikooli eelkäija (Assumption Colleage) asutati juba aastal 1857.
Väike sõjasaar

Väike sõjasaar (serbia "Мало ратно острво") või Hobuste saar (serbia "Коњско острво") on Serbia pealinna Belgradi kohal asuv väikesaar, mida ümbritsevad Doonau vooluveed. Asustamata saar kuulub Zemuni linnaosa koosseisu.
Nimi.
Saare nimi on tuletatud asjaolust, et Belgrad on ajalooliselt asunud fataalselt strateegilises paigas. Linna vastu on peetud üle 115 lahingu ja seda on 44 korda püütud hävitada.
Windsor (Ontario)

Windsor on linn Kanadas Ontario provintsis. Linn asub Detroiti jõe kaldal, Ameerika Ühendriikide linna Detroiti vastas. Windsor on Kanada kõige lõunapoolsem linn.
2021. aasta rahvaloenduse kohaselt on elanike arv 229 660. Aastal 2016 oli elanikke 217 188. Elanike arvult oli see 2021. aastal Ontario provintsis kümnendal ja Kanadas 23. kohal.
Windsori asutasid prantslased 18. sajandi keskpaigas. Linnaõigused sai Windsor 1854. aastal. Linn on saanud nime Inglismaal asuva Windsori linna järgi.
Windsori ja Detroiti ühendab Ambassadori sild, mis on kõige tihedama kaubaliiklusega punkt Ameerika Ühendriikide ja Kanada piiril.
Tähtsaim tööstusharu on autotööstus ja Windsor on tuntud ka Kanada autotööstuse pealinnana.
Linnas asub Windsori Ülikool.
Linnas tegutsevad jäähokiklubi Windsor Spitfires, mis mängib Ontario Hockey League'is, ja korvpalliklubi Windsor Express, mis mängib Kanada kõrgliigas. 2016. aastal toimusid Windsoris ujumise lühiraja maailmameistrivõistlused.
Tasakaaluliin

Tasakaaluliin (inglise keeles "slackline") on kahe stabiilse, maapinnaga ühendatud eseme vahele pingutatud elastne liin, mis võib olenevalt tüübist või otstarbest olla 2,5–5 sentimeetrit lai. Erinevalt köielkõnnil kasutatavast köiest on see üsna vetruv ja liigub nii üles-alla kui ka külgedele. Edasijõudnud teevad liinil vedrutades hüppeid ja muid akrobaatilisi trikke. Spordialana sisaldab see erinevaid stiile.
Ajalugu.
Juba 1960. aastatel oli California noortel tavaks parkimisplatsi piirdekettidel või -trossidel ajaviiteks kõndida. Tänapäevane tasakaaluliin sai alguse 1980. aastatel tänu Adam Grosowskyle.
Akasia

Akasia on linn Lõuna-Aafrika Vabariigis Gautengi provintsis Tshwane linnaringkonnas.
Asulale pandi alus 1904. aastal. Linnaõigused sai Akasia 1. oktoobril 1984. Alates 5. detsembrist 2000 ei ole Akasia iseseisev omavalitsus, vaid kuulub Tshwane linnaringkonna koosseisu.
Lõuna-Aafrika Vabariigi 2011. aasta rahvaloenduse andmetel oli Akasia elanikest mustanahalisi aafriklasi 73,75%, valgeid 23,92%, värvilisi 1,10%, India või Aasia päritolu inimesi 0,78% ja teisi 0,45%. Tsvana keelt pidas emakeeleks 23,82% inimesi, afrikaani keelt 23,31%, pedi keelt 12,43%, inglise keelt 9,87%, sotho keelt 7,80%, suulu keelt 6,49%, tsonga keelt 4,47%, venda keelt 3,04% ja koosa keelt 2,76%.
Laudium

Laudium on linn ("township") Lõuna-Aafrika Vabariigis Gautengi provintsis Tshwane linnaringkonnas.
Laudium on asutatud 1961. aastal.
Apartheidi ajal oli Laudium määratud India päritolu inimeste asualaks.
Lõuna-Aafrika Vabariigi 2011. aasta rahvaloenduse andmetel oli Laudiumi elanikest India või Aasia päritolu inimesi 79,89%, mustanahalisi aafriklasi 16,12%, värvilisi 2,42%, valgeid 0,43% ja teisi 1,13%. Inglise keelt pidas emakeeleks 77,45% inimesi, afrikaani keelt 11,87%, pedi keelt 2,14% ja ndebele keelt 1,12%.
Kristo Enn Vaga

Kristo Enn Vaga (sündinud 4. jaanuaril 1997 Tallinnas) on Eesti võidusõidurattur ja poliitik, XV Riigikogu liige.
Haridus.
Audentese Spordigümnaasium 2016; Tallinna Ülikool 2020– , haldus- ja ärikorraldus.
Jalgratturikarjäär.
2014. aastal tuli Kristo Enn Vaga Eesti juunioride meistriks maanteesõidus. 2015. aastal sai ta teist aastat juuniorides Eesti meistrina teise ja Euroopa meistrivõistlustel üheksanda koha. Prantsusmaal saavutas ta juunioride PACA tuuril Mont Faroni etapil kuuenda koha.
Hooajaks 2016 sõlmis ta lepingu riiklikus divisjonis mängiva Prantsuse klubiga Charvieu-Chavagneux Isère Cyclisme. Sellega saavutas ta mitu aukohta, saades viienda nokturni Nocturne de Montrevel-en-Bresse, seitsmes etapp Tour de Côte-d'Oris ja kaheksas Critérium de Briennonis. Oma kodumaal saavutas ta eliidi seas Eesti meistrivõistlustel seitsmenda koha. Seejärel värvati ta 2017. aastal UC Monaco2 klubisse.
Poliitika.
Aastal 2017 astus Kristo Enn Vaga Reformierakonna liikmeks, peagi liikus ta erakonna noortekokku ning sai 2017. aastal selle peasekretäriks. Aastal 2020 valiti ta Reforminoorte esimeheks. Ta on ka Kristiine linnaosakogu esimees ja oli 2023. aasta Riigikogu valimiste Reformierakonna kampaaniajuht.
Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 592 häält ning osutus kompensatsioonimandaadiga valituks.
Isiklikku.
Tema abikaasa on Stinne Loo. Neil sündis 2021. aastal tütar Emma. Nad abiellusid 2023. aasta 20. juulil Jõelähtme golfikeskuses.
Mõstetskõi arsenal

Mõstetskõi arsenal (ukraina keeles Мистецький арсенал) on muuseum Kiievis.
Gaziantepi Ülikool

Gaziantepi ülikool (türgi keeles "Gaziantep Üniversitesi") on ülikool Türgis Gaziantepis. 
Ülikool asutati 1973. Seal õpib üle 45 000 üliõpilase.
Fade Out Lines

"Fade Out Lines" on prantsuse deep house'i produtsendi The Avener loodud muusikalugu, mis põhineb Phoebe Killdeeri &amp; The Short Strawsi originaalloo "The Fade Out Line" uustöötlusel. 2014. aasta septembris avaldatud lugu oli edukas Saksamaal, Prantsusmaal, Itaalias, Šveitsis, Austrias ja Belgias.
Priit Jagomägi

Priit Jagomägi (sündinud 18. mail 1971) on laevandusentusiast ja jõelaevanduskultuuri arendaja.
Bakalaureusekraadi sai ta 1998. aastal Tartu Ülikoolis kartograafias. Seejärel õppinud magistrantuuris keskkonnatehnoloogiat ja hiljem laevandust.
Laevandus.
Ta on Tartus asuva lodjakoja juhatuse liige ja asutaja.
Mõte ehitada lodi sai alguse 2004. aastal. Idee pärines Jagomäe sõnul tema tädimehelt ja aerutamistreenerilt Henn Hollolt.
2006. aastal valmis lodjakojas lodi Jõmmu, 2009. aastal viikingilaev Turm, samuti ehitati tema eestvedamisel lodjakojast allavoolu, kesklinna, vanale alusele Sisevete Saatkond. Lisaks laevade ehitamisele tegeleb ta ka taastamisega, püüdes jõelaeva Vanemuine sõidukorda seada. Korraldab lodjaretkesid ja muid jõelaevandusega seotud üritusi nii Eestis kui mujal.
Aitas Eestis 2000. aastate alguses populariseerida kümblustünne (tünnisauna).
Isiklikku.
Tema isa on geograaf, kartograaf ja ettevõtte Regio looja Jüri Jagomägi.
Priit Jagomäel on viis last. Tema elukaaslane on Liisa-Lota Kaivo, kes osaleb samuti lodjakoja tegevuses.
Linnutapiklased

Linnutapiklased ("Theraphosidae") on sugukond ämblikulisi. Nad on karvased. Praegu on tuvastatud umbes 1000 liiki. Mõned levinumad liigid on muutunud populaarseks eksootiliste lemmikloomade kaubanduses.
Sergio Ramírez

Sergio Ramírez Mercado (sündinud 5. augustil 1942 Nicaraguas Masatepes) on Nicaragua kirjanik ja poliitik, Nicaragua valitseva hunta liige aastail 1979–1985.
Elulugu.
Sergio Ramírez sündis 5. augustil 1942 Masatepes. Aastal 1860 avaldas ta Leónis ilmuvas ajakirjas Ventana oma esimese lühijutu. Aastal 1963 avaldas ta oma esimese raamatu, mis oli sisuliselt jutukogumik. Kolm aastat hiljem ilmus tema esimene romaan. Aastal 1864 omandas ta Nicaragua Rahvuslikus ülikoolis juristi diplomi. Selsamal aastal abiellus ta ka Gertrudis Guerrero Mayorgaga. Neil sündis kolm last: Sergio, María ja Dorel. 
1977. aastal sai Sergio Ramírez Kaheteistkümne Grupi liider. Tegemist oli ärimeeste, vaimulike ja intellektuaalidega, kes toetasid avalikult Sandinistliku Rahva Vabastamise Rinde võitlust Somozade režiimi vastu.
Kui Daniel Ortega juulis 1979 sandinistide väed võidukalt Managuasse juhatas, moodustati Somoza režiimi asemele koalitsioonivalitsus. Sergio Ramírez esindas selles Kaheteistkümne Gruppi (hispaania keeles: El Grupo de los Doce). Lisaks temale olid Rahvusliku Ülesehitamise Huntas (hispaania keeles: Junta de Gobierno de Reconstrucción Nacional, JGRN) veel Daniel Ortega Sandinistlikust Rahva Vabastamise Rindest (hispaania keeles: Frente Sandinista de Liberación Nacional, FSLN), Moisés Hassan Morales, sandinistlikult meelestatud Isamaalisest Rahvarindest (hispaania keeles: Frente Patriotico Nacional, FPN), Violeta Chamorro, Demokraatlikust Vabastusliidust (hispaania keeles: Unión Democrática de Liberación, UDEL) ja Alfonso Robelo Nicaragua Demokraatlikust Liikumiset (hispaania keeles: Movimiento Democrático Nicaragüense, MDN. Ramirez jäi huntasse kuni selle lõpuni, seejärel oli ta Daniel Ortega valitsuses asepresident.
Aastal 1990 hakkas ta välja andma poliitilist ajakirja La Quincena, mida ta andis välja kümmekond aastat. 
Pärast Violeta Chamorro võimuletulekut jätkas Sergio Ramírez sandinistide juhina, kuni ta aastal 1995 neist eraldus. Põhjuseks olid vastuolud teiste sandinistlike liidrite, sealhulgas ka Daniel Ortegaga. Sergio Ramírezega sama meelt isikud panid aluse Sandinistlikule Renovatsiooniliikumisele. Ramírez oli sealjuures kriitiline mitmete otsuste suhtes, mis olid viinud rahva võõrandumiseni sandinistidest. Aastal 1996 tõmbus ta aktiivsest poliitikast tagasi, keskendudes oma kirjanikukarjäärile.
Aastal 1998 sai Sergio Ramírez Alfaguara auhinna. Aastal 2017 sai ta Miguel de Cervantese auhinna.
Sergio Ramírez sai aastal 2018 Hispaania kodakondsuse.
Sergio Ramírez annab välja Kesk-Ameerika kultuuri e-ajakirja Carátula.
Teosed.
Romaanid ja lühijutud.
"*El Pensamiento vivo de Sandino" (1975)
1980. aasta suveolümpiamängude rahvusvaheline boikott

1980. aasta suveolümpiamängude rahvusvaheline boikott oli boikott Nõukogude Liidus Moskvas toimunud 1980. aasta suveolümpiamängudel, protestiks Nõukogude Liidu sissetungi vastu Afganistanis 27. detsembril 1979.
Kuigi Rahvusvaheline Olümpiakomitee (ROK) ei taha poliitikat ja sporti segi ajada, ütles USA president Jimmy Carter, et USA boikoteerib Moskva mänge, kui Nõukogude Liit ei vii oma vägesid Afganistanist välja 23. veebruariks 1980. See ei aidanud ja boikotti rakendati.
Alternatiivsed valikud osalevatest riikidest.
Kuueteist riiki, kes otsustasid mängudel osaleda, väljendasid kaastunnet Afganistanile mitmel viisil. 13 riiki otsustas osaleda ROK-i lipu all oma riiki esindades. Kolm riiki otsustas osaleda oma riikliku olümpiakomitee (NOK) lipu all. Autasustamistseremooniate ajal, kus need riigid olid medalid võitnud, heisati vastavalt olümpialipp või NOK-i lipp. Kui üks neist osalevatest riikidest võitis kuldmedali, mängiti riigihümni asemel olümpiahümni ja boikott viidi ellu.
Olümpialipu all osalenud riigid.
 
Riigid, kes avatseremoonial ei osalenud.
Seitse riiki otsustas avatseremoonial mitte osaleda: 
Riigid, kes osalesid avatseremoonial ainult lipukandjaga.
Kaks riiki osalesid avatseremoonial ainult lipukandjatega:
Gunnel Lindblom

Gunnel Märtha Ingegärd Lindblom (18. detsember 1931 Göteborg – 24. jaanuar 2021 Brottby) oli rootsi filminäitleja, teatri- ja filmilavastaja.
Debüüdi filmimaailmas tegi Gunnel Lindblom 1952. aastal Gustaf Molanderi filmis "Kärlek". 
Gunnel Lindblom tegi palju koostööd rootsi filmi- ja teatrilavastaja Ingmar Bergmaniga. Aastail 1954–1959 mängis ta Malmö teatris, mille juht Bergman tol ajal oli, ja 1968. aastas Kuninglikus Draamateatris samuti Bergmani juhendamisel. 1970. aastatel tegi mitu teatrilavastust, esialgu Bergmani assistendina, hiljem juba iseseisvalt. Teiste seas tõi ta lavale Tšehhovi, Ibseni ja Shaw' teoseid.
Zgorzelec

Zgorzelec (saksa "Görlitz", ülemsorbi "Zhorjelc", alamsorbi "Zgórjelc") on linn Poolas Alam-Sileesia vojevoodkonnas, Zgorzeleci maakonna keskus. Asub Neisse idakaldal.
Linn moodustati Görlitzi jagamisega Saksamaa ja Poola vahel 1945. aastal. 6. juulil 1950 sõlmiti Saksa DV ja Poola Rahvavabariigi vahel Görlitzi (Zgorzeleci) leping, millega kinnistati sõjajärgne riigipiir (Oder-Neisse liin).
Anthering

Anthering on vald "(Gemeinde)" Salzburg-Umgebungi ringkonnas Austria Salzburgi liidumaal.
Geograafia.
Anthering asub Salzburgi nõost põhja pool. Salzach moodustab läänepiiri, mis on ka piir Baieriga. Idas on väike linn Seekirchen am Wallersee.
Hiroshima kindlus

Hiroshima kindlus (jaapani keeles "広 島 城" ehk "Hiroshima-jō"), mida mõnikord nimetatakse ka Karpkala kindluseks ("鯉城" ehk "Rijō"), on Jaapani linnas Hiroshimas asuv kindlus, mis kuulus kohaliku "han"-i valitseja "daimyō" valdustesse. Kompleks ehitati algselt 1590. aastatel, kuid hävitati aatomipommitamise tagajärjel 6. augustil 1945. Kompleks ehitati uuesti üles 1958. aastal. Kuigi see on originaali koopia, asub seal muuseum, mis käsitleb Hiroshima ajalugu enne II maailmasõda.
Ōshū

Ōshū on linn Jaapanis Iwate prefektuuris. Asub Kitakami jõe äärsel tasandikul Ōu ja Kitakami mäestiku vahel.
Ōshū linn loodi 2006. aastal Esashi ja Mizusawa linna, Isawa ja Maesawa alevi ning Koromogawa küla liitmise teel.
Rasytė kihistu

Rasytė kihistu on siluri ajastu Adavere lademe ja Raikküla lademe (Leedus eristatava ühise Juuru-Raikküla lademe) ülemise osa kihistu. Seda hakkas esimesena eristama Juozas Paškevičius aastal 1993.
Kihistut eristatakse Leedu lääneosas, kus see lamab Apaščia kihistul ja sellel lasub Ragainė kihistu. Kihistu stratotüüp on Stoniškiai-1 puurauk, kus kihistiku kivimid esinevad 1875–1921 meetril. Kihistu on kuni 46 meetri paksune, selle moodustab argilliit. Kihistik on nime saanud Rõbatši aleviku leedukeelse nimekuju järgi.
Nessi jõgi

Nessi jõgi (gaeli keeles "Abhainn Nis") on umbes 10 kilomeetri pikkune jõgi, mis voolab Loch Nessist ja Loch Dochfourist läbi Invernessi linna ning suubub Beauly Firthi kiillahte Põhjameres.
Boikott

Boikott (kapten Charles Boycotti (1832-1897), Iirimaa järgi) on loobumine kaubandusest konkreetse isiku või ettevõttega või isegi terve riigiga. Boikottis osalejad usuvad, et kõnealune isik või ettevõte käitub amoraalselt või ebaausalt. 
Boikott on vägivallatu, vabatahtlik ja tahtlik hoidumine isiku, organisatsiooni või riigi kasutamisest, ostmisest või temaga suhtlemisest protesti väljendusena, tavaliselt moraalsel, sotsiaalsel, poliitilisel või keskkonnaalal. Boikoti eesmärk on tekitada sihtmärgile majanduslikku kahju või osutada moraalsele nördimusele, püüdes sundida sihtmärki muutma vastumeelset käitumist.
Sõna on nimetatud Iirimaalt üürileandjate agentide kapten Charles Boycotti järgi, kelle vastu rakendati taktikat edukalt Iiri natsionalistliku liidri Charles Stewart Parnelli ja tema Iiri maaliiga ettepanekul 1880. aastal.
Rõbatši

Rõbatši (kuni 1946 Rossitten) on küla (endine alevik) Venemaal Kaliningradi oblastis (endine Ida-Preisimaa) Zelenogradski rajoonis Zelenogradski linnakreisis. 
Alevik on Kura sääre rahvuspargi administratiivkeskuseks.
Aastani 1946 kandis see nime Rossitten. Nimi tulenes preisikeelsest sõnast "rosita", mis tähendab roosi.
Aleviku leedukeelse nimekuju järgi on nime saanud Adavere lademe ja Juuru-Raikküla lademe Rasytė kihistu.
Ajalugu.
Rossitteni kohal asus vana preislaste linnamägi. Aastal 1372 rajas Saksa ordu sinna kindluse. Selle juurde moodustati ka kihelkond.
Sealne loss kaotas sõjalise tähtsuse aastal 1422 ja jäeti lõplikult maha aastal 1507. Sealses lossis leiab aset E. T. A. Hoffmanni jutustus Majoraat.
Sealse kiriku kohta on esimesed teated aastast 1605. XVIII sajandil ja XIX sajandil oli asula Finckensteinide suguvõsa valduses. Praegune kirikuhoone valmis aastal 1873 (aastast 1992 tegutseb selle ruumides õigeusu kirik). Aastal 1901 asutati sinna maailma esimene ornitoloogiajaam.
Aastail 1922–1945 tegutses Rossittenis purilennukool, mille juures hakkas tegutsema Alexander Lippischi juhitud purilennuselts Rhön-Rossitten Gesellschaft (RRG).
Teise maailmasõja käigus Punaarmee hõivatud Ida-Preisimaa sai aastal 1945 NSV Liidu valduseks, kus Rossitten nimetati 1946. aastal ümber Rõbatšiks. 1947. aastal sai Rõbatši aleviku staatuse, mille kaotas 2005. aastal. Aastail 2006–2016 oli see Kura sääre maapiirkonna nime kandva haldusüksuse halduskeskuseks.
Välislingid.
Rossitten kirjasõnas
Bergheim (Flachgau)

Bergheim on vald "(Gemeinde)" Salzburg-Umgebungi ringkonnas Austria Salzburgi liidumaal. Plainberg koos Maria Plaini palverännukirikuga moodustab piiri Bergheimi ja Salzburgi linna (lõunas) vahel.
Ajalugu.
Tänapäeva Bergheimi hõivatud ala on olnud püsivalt asustatud paleoliitikumi ajast (10 000 eKr), nagu tõendavad arheoloogilised leiud Muntigleri mäel. Teised leiud neoliitikumi ajast (3. sajand eKr) viitavad piirkonna katkematule asustamisele juba eelajaloolistest aegadest alates.
1. sajandil eKr hakkasid piirkonda asustama keldid. Keltide Noricumi kuningriik liidendati Rooma riiki 16. aastal eKr. Lähedalasuvates Kerathis ja Kematingis väljakaevatud kaks Rooma mõisa usutakse pärinevat sellest ajast. 488. aastal pKr roomlased kuningas Odoakeri käsul taandusid.
650. aasta paiku hakkasid germaani bajuvaarid Salzburgi piirkonda asustama. Sellest ajast pärineb üks suuremaid matusepaiku Flachgau piirkonnas, välja kaevatud 1896. aastal kihelkonnakiriku juures. Bergheimi nimi usutakse pärinevat sellest ajast, silp "-heim" on bajuvaaride poolt antud kohanimede juures tavaline. Nime varaseim ilmumine dokumentidesse pärineb 927. aastast volikirjas kiriku ja selle kaupade omandiõiguse üleandmisega peapiiskop Adalbertilt diakon Reginoldile.
12. ja 13. sajandil olid Bergheimi isandad Salzburgi peapiiskopkonnas olulistel ametikohtadel, tuues vallale kasu kalapüügiõiguse ning kümnise ja kohtu pidamise õigusega. Pärast seda, kui valitsevad Bergheimi ja Radeckeri perekonnad 14. sajandi lõpus välja surid, läks omand üle Salzburgi peapiiskopkonnale ja kohus viidi Radeckisse.
Napoleoni sõdade ajal (1792-1815) hävis suur osa Bergheimist, kui Prantsuse armee ületas Laufeni juures Salzachi jõe ja piiras Salzburgi. Kui Baieri kuningriik Salzburgi liidumaa 1816. aastal Austriale loovutas, sai Bergheimist piirilinn ja on jäänud Austria-Saksa piirile tänaseni.
Ääre tänav (täpsustus)

Ääre tänav on tänav mitmes Eesti asulas:
Švenčionysi kihistu

Švenčionysi kihistu on siluri ajastu Adavere lademe kihistu. Seda hakkas esimesena eristama Juozas Paškevičius aastal 1958.
Kihistut eristatakse Leedu idaosas, kus sellel lasuvad Jočionysi kihistu ja Paprieniai kihistu. Kihistu stratotüüp on Prienai-3 puurauk, kus kihistiku kivimid esinevad 583–615 meetril. Selle neostratotüüp on Ledai-179 puurauk, kus kihistu kivimid esinevad 783,6–799,1 meetril. Kihistu on kuni 32 meetri paksune, selle moodustavad savi, mergel ja savikas lubjakivi. Kihistu on nime saanud Švenčionysi linna järgi Leedus.
Berndorf bei Salzburg

Berndorf on vald "(Gemeinde)" Salzburg-Umgebungi ringkonnas Austria Salzburgi liidumaal.
Geograafia.
Vald asub Salzburg-Umgebungi ringkonna kirdeosas. "Grabensee" asub täielikult valla territooriumil. Vallaosad on Berndorf bei Salzburg ja Großenegg.
Tours Mercuriales

Tours Mercuriales on kaks kontoritorni Seine-Saint-Denise departemangus Bagnoletis.
Kaks torni, mille Eiffage Holdingu ettevõte SAEP ehitas 1975. aastal, asuvad Pariisi ringtee serval "Porte de Bagnolet"i lähedal nelinurgas, mis on eraldatud Jean-Jaurèsi, Adélaïde-Lahaye, Sadi-Carnoti ja Taani tänavatest. avenue Gambetta on ümbritsetud. Neid nimetatakse "Tour Levant"iks (idas) ja "Tour Ponant"iks (läänes).
Need tornid olid osa suurest äripiirkonna projektist Pariisist ida pool, mille eesmärk oli läänes asuva La Défense linnaosa tasandamine.
Tornide arhitektuur on inspireeritud New Yorgi Maailma Kaubanduskeskuse kaksiktornidest.
Õnne tänav (täpsustus)

Õnne tänav on tänav järgmistes Eesti asulates:
Ragainė kihistu

Ragainė kihistu on siluri ajastu Jaani lademe ja Jaagarahu lademete Leedus eristatava ühise Jaani-Jaagarahu lademe kihistu. Seda hakkas esimesena eristama Juozas Paškevičius aastal 1993.
Kihistut eristatakse Leedu lääneosas, kus see lamab Rasytė kihistul ja sellel lasub Siesartise kihistu. Kihistu stratotüüp on Stoniškiai-1 puurauk, kus kihistiku kivimid esinevad 1792–1875 meetril. Kihistu on kuni 110 meetri paksune, selle moodustab argilliit. Kihistik on nime saanud Nemani linna leedukeelse nimekuju järgi.
Paprieniai kihistu

Paprieniai kihistu on siluri ajastu Jaani lademe ja Jaagarahu lademe alumise osa kihistu. Seda hakkas esimesena eristama Juozas Paškevičius aastal 1958.
Kihistus eristatakse Vilkija kihistikku ja Sutkai kihistikku.
Kihistut eristatakse Leedu idaosas, kus see lamab Švenčionysi kihistul ja sellel lasub Birštonase kihistu. Kihistu stratotüüp on Prienai-3 puurauk, kus kihistiku kivimid esinevad 543-583 meetril. Lisastratotüüp Krekenava-7 puurauk, kus kihistu esineb 763,2–831 meetril. Selle neostratotüüp on Ledai-179 puurauk, kus kihistu kivimid esinevad 713,9–783 meetril. Kihistu on kuni 73 meetri paksune, selle moodustab savika lubjakivi vahekihtidega mergel. Kihistu on nime saanud Paprieniai küla järgi Leedus.
Õle tänav (täpsustus)

Õle tänav on tänav mitmes Eesti asulas:
Jočionysi kihistu

Jočionysi kihistu on siluri ajastu Jaani lademe ja Jaagarahu lademe alumise osa kihistu. Seda hakkasid esimesena eristama Juozas Paškevičius ja Petras Lapinskas aastal 1976.
Kihistut eristatakse Leedu idaosas, kus see lamab Švenčionysi kihistul ja sellel lasub Verknė kihistu. Kihistu stratotüüp on Jočionysi-299 puurauk, kus kihistiku kivimid esinevad 173,6–189,4 meetril. Kihistu on kuni 17 meetri paksune, selle moodustab dolomiit. Kihistu on nime saanud Jočionysi küla järgi Leedus.
Lydia Molander

Lydia Sofia Katarina Molander (neiupõlvenimi Lydia Wessler; 22. detsember 1851 Gävle – 13. detsember 1929 Stockholm) oli Rootsi näitleja ja ooperilaulja.
Lydia Molander õppis laulmist aastatel 1869–1872 Kuninglikus Muusikaakadeemias Fredrika Stenhammari juhendamisel. Pärast õpinguid töötas aasta Kuninglikus teatris. Aastal 1874 siirdus Helsingisse, kus ta asus tööle sealses rootsikeelses teatris Svenska Teatern. Selles teatris töötas ta kuni 1894. aastani. Aastal 1901 naasis ta Stockholmi ja töötas sealses Svenska Teaternis. Oma teatrikarjääri lõpetas ta 1922. aastal.
Lydia Molander oli abielus teatridirektori ja -lavastaja Harald Molanderiga. Nende pojad Gustaf Molander ja Olof Molander olid tuntud teatri- ja filmilavastajad, Gustafi poeg Jan Molander näitleja.
Lydia Molander suri Stockholmis 13. detsembril 1929, olles 77-aastane. Ta on maetud Norra begravningsplatsenile.
Paprieniai

Paprieniai on küla Leedus Kaunase rajooni Čekiškė vallas.
Küla järgi on nimetatud Jaani lademe ja Jaagarahu lademe Paprieniai kihistu.
Vindi tänav (täpsustus)

Vindi tänav on tänav mitmes Eesti asulas:
Abraham B. Jehošua

Abraham B. Jehošua (9. detsember 1936 Jeruusalemm – 14. juuni 2022 Tel Aviv) oli Iisraeli kirjanik.
Eesti keeles on Kalle Kasemaa tõlkes ilmunud tema jutustused "Luuletaja kasvav vaikimine" ja "Raketibaas 612" (Loomingu Raamatukogu, 19, 1992) ning romaan "Viis aastaaega" (Tartu: Ilmamaa, 1995).
Jočionys

Jočionys on küla Leedus Trakai rajooni Onuškise vallas. Küla asub Onuškisest kuue kilomeetri kaugusel.
Küla järgi on nimetatud Jaani lademe ja Jaagarahu lademe Jočionysi kihistu.
Bürmoos

Bürmoos on vald "(Gemeinde)" Salzburg-Umgebungi ringkonnas Austria Salzburgi liidumaal.
Ajalugu.
Bürmoos asutati 1967. aastal (olles kõige viimasena loodud vald liidumaal), kui liideti naaberkülade Sankt Georgen bei Salzburgi ja Lamprechtshauseni ääremaad.
Sel ajal oli see paik olnud asustatud vaid sada aastat. Kuni 19. sajandi alguseni oli see piirkond olnud asustusteta soo. Selle sajandi teisel poolel rajati industrialiseerimise käigus, eriti Ignaz Glaseri poolt, klaasi- ja tellisetööstused, kasutades kütusena tohutuid turbavarusid.
Nende tööstuste kokkuvarisemine pärast Esimest maailmasõda tegi piirkonnast ühe vaeseima liidumaal ning pärast Teist maailmasõda oli see koht Ida-Euroopa saksakeelsetelt aladelt ümberasustatud isikutele.
1967. aastal iseseisvaks omavalitsuseks saamisel kaasnesid elanike massilised protestid. Jäi mulje sotsiaalse ja poliitilise geto kõrvalejäetusest, et päästa konservatiivsete päritolukülade Sankt Georgen bei Salzburgi ja Lamprechtshauseni sotsiaalne ja poliitiline tasakaal. Seetõttu tõid esimesed kohalikud valimised Bürmoosis sotsialistidele rohkem kui 85% häältega ülekaaluka võidu.
21. sajandi alguseks oli Bürmoos oma põhilise taristu ja hea ühistranspordiga muutunud Salzburgi linna jaoks populaarseks magalarajooniks.
Parun Profumo

Parun Profumo on Sardiinia aadlitiitel, mille asutas kuningas Carlo Alberto 30. novembril 1843. Tiitlit on kandnud järgmised isikud:
Vambola tänav (täpsustus)

Vambola tänav on tänav mitmes Eesti asulas:
Dorfbeuern

Dorfbeuern (keskbaieri: "Dorfbeian") on vald "(Gemeinde)" Salzburg-Umgebungi ringkonnas Austria Salzburgi liidumaal.
Geograafia.
Dorfbeuern asub Salzburgist 30 km põhja pool piiril Ülem-Austriaga.
Vallaosad on Dorfbeuern, Michaelbeuern ja Vorau ning mõned väikesed asundused.
Vaatamisväärsused.
Dorfbeuerni majanduslik ja kultuuriline keskus on Michaelbeuerni klooster, 8. sajandil asutatud benediktlaste klooster. Klooster peab kooli 10–14-aastastele õpilastele "(Hauptschule)", järgides traditsiooni, mis pärineb 13. sajandist, kui kloostrikooli on esimest korda mainitud.
Töökoja tänav (täpsustus)

Töökoja tänav on tänav mitmes Eestis asulas:
Ebenau

Ebenau on vald "(Gemeinde)" Salzburg-Umgebungi ringkonnas Austria Salzburgi liidumaal.
Turism.
Vald asub Salzkammerguti piirkonnas otse Salzburgist idas ja on tuntud oma suurepärase maastiku, sealhulgas mitme kanjoni poolest. Matkamise ja kanuuga sõitmise võimalusi on palju.
Töökoja tee

Töökoja tee on tänav järgmistes Eestis asulates:
Agis IV

Agis IV (kreeka keeles Ἄγις Δ; 265 eKr – 241 eKr) oli Sparta kuningas aastatel 244 eKr – 241 eKr. Ta proovis tulutult reformida Sparta poliitilist ja majanduslikku struktuuri. Agis tõusis troonile pärast oma isa Eudamidas II-t.
Reform.
Agis IV sai üheks Sparta kahest kuningast 19-aastaselt, aastal 244 eKr. Temaga koos valitses Leonidas. Ta päris lisaks riigile ka kodumaise kriisi. Sparta kodanikuks saamine eeldas maa omamist, aga see oli kogunenud vaid mõne rikka pere kätte. Rahaline lõhe rikaste ja vaeste vahel oli väga suur. Agise plaan oli tühistada inimeste võlad, tuua tagasi vanad militaardistsipliinid ning jagada Sparta maad 4500 eraldi krundiks. Need krundid oleks jaotatud ära 15 000 mittekodaniku vahel. Agis andis käest ära ka enda maad. Kuigi Agis oli oma kaasvalitseja Leonidase troonilt eemaldanud, ei viidud tema ettepanekut täide, sest 242. eKr aastal valitud efoorid olid tema ideede vastu. Sellest tulenes revolutsioon, mille käigus Agis asendas efoorid enda meestega. Üks neist oli tema onu Agesilaus, kes soovitas kuningal kõik võlgade dokumendid põletada. Agesilaus hakkas aga pidurdama Agise plaane maad laiali jagada.
Troonilt kukutamine ja surm.
Samal ajal tuli Agise jutule Ahhaia kindral Aratus, kes palus temalt abi Isthmuse kaitsmisel Aitoolia liidu eest. Agis sõitis koos kõigi oma järgijatega sõtta. Samal ajal naasis Leonidas ning ta valiti uuesti kuningaks. Leonidas asendas uuesti kõik efoorid, seekord enda meestega. Kui Agis sõjast tagasi tuli, ei võtnud ta oma sõjaväega trooni tagasi, vaid põgenes Athena templisse. Agise asukoht reedeti ning ta viidi vanglasse. Leonidas tuli koos oma efooridega ning küsitles Agist. Agist süüdistati türannias ning hukati kägistades. Ka tema ema Agesistrate ja vanaema Archidameia hukati.
Võitlus (täpsustus)

Võitlus on vägivaldne võistlus.
Võitlus võib tähendada veel järgmist:
Wińsko

Wińsko (saksa keeles "Winzig") on küla Poolas Alam-Sileesia vojevoodkonnas Wołówi maakonnas, Wińsko valla halduskeskus.
Wińsko sai linnaõigused 1285. aastal. Teises maailmasõjas hävis umbes 70% linnast. 1945. aastal anti Wińsko Saksamaa koosseisust Poolale. Saksa elanikkond saadeti välja ja Wińsko kaotas linnaõigused.
József Csatári

József Csatári (17. detsember 1943 – 30. jaanuar 2021) oli ungari maadleja. Ta võistles nii Kreeka-Rooma kui ka vabamaadluses.
Inverlochy

Inverlochy (gaeli keeles "Inbhir Lochaidh") on küla Šotimaal Fort Williamist vahetult põhjas. Küla läbib matkarada Great Glen Way, mis lõppeb Invernessis.
Küla rajati 1920. aastatel alumiiniumitööstuse tööliste jaoks.
Great Glen Way

Great Glen Way (gaeli keeles "Slighe a' Ghlinne Mhòir") on Fort Williamist algav, Fort Augustust läbiv, Invernessi ulatuv ning 125 kilomeetrit pikk matkarada Šotimaal, mida on võimalik läbida jalgsi või rattaga. Rada kulgeb mööda Great Gleni murrangusse rajatud Kaledoonia kanalit, mis ühendab Põhja-Šoti mägismaa järvi Loch Lochy'i, Loch Oichi ja Loch Nessi.
Fort Augustus

Fort Augustus on Loch Nessi edelakallastel asuv küla Põhja-Šoti mägismaal. Küla läbib Kaledoonia kanal ja Great Glen Way.
Kaledoonia kanal

Kaledoonia kanal (inglise keeles "Caledonian Canal") on kanal, mis ühendab Šotimaa idarannikut Invernessis läänerannikuga Corpachis. Ta läbib Great Gleni orgu. Kanal rajati šoti inseneri Thomas Telfordi projekti järgi 19. sajandi alguses.
Corpach

Corpach (gaeli keeles "A' Chorpaich") on küla Šotimaal. Asub Fort Williamist mõni kilomeeter põhjas. Seal lõpeb Kaledoonia kanal.
Indrek Vaheoja

Indrek Vaheoja (sündinud 21. märtsil 1977) on eesti muusik ja saatejuht. 
Ta on ansambli Winny Puhh solist (esinejanimega Korraldajaonu), samuti bändis Redel, ning juhib hommikuprogrammi raadiokanalis MyHits. Varem on ta töötanud kümme aastat Raadio 2 hommikuprogrammis, samuti telekanali TV3 saates "Suvesangarid", "Eesti parim pagar", "Seitsmesed juubelimatkal" ja "Kodumäng".
Ta on Eurovisiooni eelvoorukonkursil Eesti Laul osalenud 2013. aastal Winny Puhhi koosseisus, teine kord osales ansambliga Redel 2021. aastal.
Indrek Vaheoja sai 2001. aastal Tartu Ülikoolis bakalaureusekraadi arheoloogias.
Indrek Vaheoja on abielus Pille Vaheojaga. Neil on kolm last.
Grand Opera House

Grand Opera House on Põhja-Iiri pealinnas Belfastis asuv teatrimaja.
Skorogoszcz

Skorogoszcz (saksa keeles "Schurgast") on küla Poolas Opole vojevoodkonnas Brzegi maakonnas Lewin Brzeski vallas.
Asulat on esmamainitud 1223. aastal, linnaõigused sai 1271. aastal. Teises maailmasõjas hävis 50% linna hoonetest. 1945. aastal läks Skorogoszcz Saksamaa koosseisust Poolale ja kaotas linnaõigused.
Jean Delville

Jean Delville (19. jaanuar 1867 Leuven – 19. jaanuar 1953 Brüssel) oli Belgia kunstnik.
Üks ta võimsamaid töid on "Platoni akadeemia" (1889).
Tiina Rinne

Tiina Rinne (õieti Tiina Maarita Rinne, abielus Tiina Maarita Rinne-Reitala; 24. mai 1929 Turu – 27. jaanuar 2021 Helsingi) oli soome näitleja.
Tiina Rinne mängis Soome draamasarja "Kotikatu" 380 osas Maija Mäkimaad (1995–2012). 
Aastatel 1955–1961 oli ta Turu Linnateatri näitleja, aastail 1965–1977 Helsingi Linnateatri näitleja ja 1977–1994 kuulus ta Soome Rahvusteatri koosseisu.
1987. aastal sai ta Pro Finlandia medali.
Tiina Rinne isa Jalmari Rinne ja ema Anni Aitto olid samuti näitlejad.
Ta oli abielus kunstiajaloolase Aimo Reitalaga ja neil oli kolm last. Poeg Mikko Reitala on tuntud näitleja ja kirjanik.
Madonna della Corona pühamu

Madonna della Corona on neitsi Maarjale pühitsetud katoliiklik palverännukoht (kirik) Verona provintsis, kuhu kogunevad aeg-ajalt palverändurid.
Nimi.
Selles kontekstis ei tähenda "corona" mitte 'krooni', vaid 'kaljut' või 'kaljumüüri'.
Flannani saarte tuletorn

Flannani saarte tuletorn on tuletorn Eilean Mòri kõrgemais punktis Flannani saartel, mis kuuluvad Välis-Hebriididesse. 
Tuletorn on tuntud oma kolme hoidja jäljetu kadumise tõttu 1900. aastal; juhtumit ei ole tänini lahendatud. 
Alates 1971. aastast on tuletorn automatiseeritud, mistõttu pole saartel ka elanikke.
Flannani saared

Flannani saared (inglise keeles "Flannan Isles", gaeli keeles "Na h-Eileanan Flannach") on väike saarerühm Šotimaal Välis-Hebriidides, umbes 32 kilomeetrit Lewise saarest läänes. Saared on arvatavasti nimetatud 7. sajandi iiri jutlustaja ja abti püha Flannáni järgi.
Alates Flannani saarte tuletorni automatiseerimisest 1971. aastal ei ole saartel alalisi elanikke.